
minum quern ex nunc duxerit moderandum, firma maneat,
stabilis et inconcussa ;  dicta autem ordinatio tails est.

Forma regiminis domini regis et regni.

Ad reformationem status regni Angliae eligantur et nomi-
nentur tres discreti et fideles de regno, qui habeant auctori-
tatem et potestatem a domino rege eligendi seu nominandi,
vice domini regis, consiliarios novem ; tres ad minus alternatim
seu vicissim semper sint in curia praesentes ; et dominus rex,
per consilium eorundem novem, ordinet et disponat de custodia
castrorum et omnibus aliis regni negotiis : praeficiat etiam
dominus rex, per consilium praedictorum novem, justitiarium,
cancellarium, thesaurarium, et alios officiates majores et
minores, in hiis quae spectant ad regimen curiae et regni.
Jurabunt autem primi elect ores sive nominatores quod secun-
dum conscientiam suam eligent vel nominabunt consiliarios
quos credent honori Dei et ecclesiae, domino regi et regno,
utiles et fideles. Consiliarii quoque ac omnes officiates,
majores et minores, in sua creatione jurabunt quod officia sua
pro posse suo, ad honorem Dei et ecclesiae et ad utilitatem
domini regis et regni, absque munere, praeter esculenta et
poculenta quae communiter in mensis praesentari solent,
fideliter exsequentur. Quod si praedicti consiliarii vel aliqui
seu aliquis eorum, in administratione sibi commissa, male
versati vel versatus fuerint aut fuerit, seu ex alia causa mu-
tandi fuerint, dominus rex per consilium priorum trium ele-
ctorum seu nominatorum quos amovendos viderit, amoveat,
et loco eorum, per eosdem, alios fideles et idoneos subroget et
substituat. Si autem officiates majores vel minores in officiis
suis male versentur, dominus rex per consilium praedictorum
novem ipsos amoveat et alios sine dilatione per consilium
praedictorum, loco eorum, substituat. Quod si primi tres
electores seu nominatores in electione vel nominatione con-
siliariorum, aut forte consiliarii in creatione officialium, vel
aliis negotiis domini regis et regni gerendis seu disponendis,
discordes fuerint, quod a duabus partibus concorditer factum
fuerit vel ordinatum firmiter observetur ; dummodo de illis
duabus partibus unus sit praelatus ecclesiae in negotiis
ecclesiam contingentibus. Et si contingat duas partes dicto-
rum novem in aliquo negotio non esse Concordes, de discordia
ilia stabitur ordinationi primorum trium electorum vel nomina-
torum aut majoris partis eorundem. Et si videatur com-'

